ג'ואל אמביד

ג'ואל האנס אמביד (באנגלית: Joel Hans Embiid; נולד ב-16 במרץ 1994) הוא כדורסלן קמרוני-צרפתי, המשחק בעמדת הסנטר בקבוצת פילדלפיה 76' מליגת ה-NBA. זוכה פרס ה-MVP של העונה הסדירה בעונת 2022/2023 ב-NBA.

נעורים וקריירת מכללות
אמביד נולד ביאונדה שבקמרון, בנם הבכור של קריסטין ותומאס אמביד. אביו הוא קולונל בצבא קמרון ושחקן כדוריד לשעבר שזכה באליפות אפריקה. כילד שיחק בעיקר כדורגל וכדורעף, כדורסל החל לשחק רק בגיל 15. שנה לאחר מכן עבר לארצות הברית ולמד בתיכון בפלורידה. ב-2013 החל ללמוד באוניברסיטת קנזס ושיחק במסגרת נבחרת הכדורסל שלה. הוא שותף ב-28 משחקים בהם רשם ממוצע של 11.2 נקודות, 8.1 ריבאונדים ו-2.6 חסימות למשחק. הוא נבחר לשחקן ההגנה של ליגת הביג-12 בה משחקת קנזס. הוא החמיץ בשל פציעה את ששת המשחקים האחרונים של קבוצתו בהם אליפות הביג-12 וטורניר אליפות המכללות בכדורסל. בתום העונה העמיד עצמו לבחירה בדראפט ה-NBA וויתר על המשך לימודיו באוניברסיטה.

קריירה מקצועית
ביוני 2014 עבר ניתוח לתיקון שבר מאמץ, במהלכו הושתלו ברגי מתכת בכף רגלו הימנית. הוא נבחר בדראפט 2014 במקום השלישי בסיבוב הראשון על ידי פילדלפיה 76' והחמיץ את כל עונת  ואת כל עונת  בשל תקופת ההתאוששות מהניתוח שעבר.

במשחק הבכורה שלו ב-NBA בתחילת עונת , מול אוקלהומה סיטי ת'אנדר, קלע 20 נקודות ולקח 7 ריבאונדים ב-22 דקות משחק. הוא נבחר לרוקי המצטיין באזור המזרח שלוש פעמים ברציפות במחצית הראשונה של העונה ונחשב לשחקן המוביל לזכייה בתואר רוקי העונה. בתחילת חודש מרץ הודיעה הקבוצה כי אמביד סובל מקרע במניסקוס, פציעה בגינה סיים את העונה לאחר שהשתתף ב-31 משחקים בלבד. למרות ששיחק ב-31 משחקים בלבד לאורך העונה, נבחר בסיומה לחמישיית הרוקיז של העונה ב-NBA וסיים במקום השלישי בהצבעות לפרס רוקי העונה (אחרי מלקולם ברוגדון ודריו שאריץ').

באוקטובר 2017 חתם על הארכת חוזה בפילדלפיה ל-5 עונות נוספות, החל מעונת , עבור כ-148 מיליון דולר (עם אופציה לבונוס של 30 מיליון דולר נוספים). ב-15 בנובמבר 2017 הציג את אחד ממשחקיו הטובים בקריירה, כאשר קלע 46 נקודות, אסף 15 ריבאונדים, מסר 7 אסיסטים וחסם 7 פעמים בניצחון מול לוס אנג'לס לייקרס. בינואר 2018 נבחר לפתוח עבור "נבחרת המזרח" במשחק האולסטאר של ה-NBA, ובכך הפך לשחקן האולסטאר הראשון של הסיקסרס מאז ג'רו הולידיי בעונת . באותה עונה הוביל את פילדלפיה להעפלתה הראשון מזה 6 שנים לפלייאוף ה-NBA, עם ממוצעים של 22.9 נקודות ו-11.0 ריבאונדים למשחק. בפלייאוף עצמו גברה הקבוצה על מיאמי היט בסיבוב הראשון (4–1), בטרם הפסידה בתוצאה זהה מול בוסטון סלטיקס בסיבוב השני.

ב-14 בנובמבר 2018 השיג את טריפל דאבל הראשון בקריירה שלו, כשרשם 19 נקודות, 13 ריבאונדים ו-10 אסיסטים בהפסד מול אורלנדו מג'יק. ב-4 באפריל 2019 שחזר את ההישג, עם 34 נקודות, 13 ריבאונדים ושיא קריירה של 13 אסיסטים בהפסד מול מילווקי באקס. בפלייאוף 2019 הודחה פילדלפיה פעם נוספת בשלב חצי גמר המזרח, הפעם על ידי טורונטו ראפטורס (3–4). לאורך אותה העונה היה אחד הסנטרים הדומיננטיים בליגה, ונבחר לחמישייה השנייה של העונה וחמישיית ההגנה השנייה של העונה, לאחר שהעמיד ממוצעים של 27.5 נקודות, 13.6 ריבאונדים ו-3.7 אסיסטים למשחק.

בעונת  המשיך להציג יכולת גבוהה, עם 23.0 נקודות ו-11.6 ריבאונדים בממוצע למשחק. ב-24 בפברואר 2020 קלע שיא קריירה של 49 נקודות, בניצחון פילדלפיה מול אטלנטה הוקס. בפלייאוף 2020 קלע 30.0 נקודות בממוצע למשחק, אולם קבוצתו הובסה על ידי הסלטיקס (0–4) בסיבוב הראשון.

בשנת 2023 הופיע ברשימת פורבס 30Under30. ב-2 במאי הוכרז כ-MVP של העונה הסדירה לעונת 2022/23.

סטטיסטיקות הקריירה

בליגת ה-NCAA

בעונה הסדירה של ה-NBA

בפלייאוף ה-NBA

קישורים חיצוניים

 ג'ואל אמביד באתר אוניברסיטת קנזס

הערות שוליים

כדורסלנים קמרונים
כדורסלני אוניברסיטת קנזס
כדורסלני פילדלפיה 76'
בחירות דראפט של פילדלפיה 76'
משתתפי משחק האולסטאר של ה-NBA
מלכי הסלים של ה-NBA
סנטרים (כדורסל)
פורבס 30Under30
קמרונים שנולדו ב-1994
זוכי פרס ה-MVP של העונה הסדירה ב-NBA